07/Sv. 19 Službeni list Europske unije 17 31990R3314 L 318/20 SLUŽBENI LIST EUROPSKIH ZAJEDNICA 17.11.1990. UREDBA KOMISIJE (EEZ) br. 3314/90 od 16. studenoga 1990. o prilagodbi tehničkom napretku Uredbe Vijeća (EEZ) br. 3821/85 o tahografu u cestovnom prometu KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3821/85 od 20. prosinca 1985. o tahografu u cestovnom prometu ('), a posebno njezine članke 17. i 18., budući da je potrebno ukloniti mogućnosti prijevare u uporabi elektroničkih tahografa u cestovnom prometu, a posebno one izazvane  prekidom  napajanja  električnom  energijom ili prekidom rada senzora za udaljenost i brzinu; budući da je, u svjetlu iskustva te zahvaljujući trenutačnim tehnološkim dostignućima, takve prekide moguće jasno očitati na tahografskim listićima kako bi se olakšala primjena Uredbe i otežala takva neovlaštena uporaba; budući da je prikladno primijeniti ovu novu tehnologiju na norme Zajednice koje se odnose na konstrukciju i ugradnju elektroničkog tahografa; budući da je, kako bi se osigurala mogućnost djelotvorne provjere i posebno ispravno bilježenje vremena  vožnje, vrijeme vožnje potrebno bilježiti automatski, a ostala razdoblja, kada se vozilo ne uporablja za vožnju, potrebno bilježiti u skladu sa znakom naznačenim na mehanizmu prekidača; budući da tahografi koji su trenutačno u uporabi omogućavaju automatsko bilježenje vremena vožnje te je u svjetlu iskustva i trenutačnih tehnoloških dostignuća, potrebno stoga prilagoditi standarde konstrukcije; budući da su mjere predviđene ovom Uredbom u skladu s mišljenjem Odbora za prilagodbu Uredbe (EEZ) br. 3821/85 tehničkom napretku, DONIJELA JE OVU UREDBU: Članak 1. Prilog I. Uredbi (EEZ) br. 3821/85 ovime se mijenja kako slijedi: 1. U poglavlje II. umeće se sljedeća točka: ,7. Za elektroničke tahografe koji rade koristeći signale koji se prenose električnim putem iz senzora za udaljenost i (!) SL L 370, 31.12.1985., str. 8. brzinu, bilo koji prekid napajanja tahografa (osim osvje- tljenja) u trajanju duljem od 100 milisekundi i bilo koji prekid u dovodu signala do senzora za udaljenost i brzi- nu." 2. U poglavlju III. pod ,(a) Osnovne napomene", točka 1.3 zamjenjuje se sljedećim: ,1.3. Sredstvo označavanja koje na ispisu zasebno prikazuje: — svako otvaranje kućišta koje sadrži taj ispis, — za elektroničke tahografe, kako je definirano u točki 7. poglavlja II., svaki prekid napajanja taho- grafa (osim osvjetljenja) u trajanju duljem od 100 milisekunde, najkasnije pri ponovnom uključivanju napajanja, — za elektroničke tahografe, kako je definirano u točki 7. poglavlja Il., svaki prekid napajanja senzora za udaljenost i brzinu te bilo kakav prekid dovoda signala do senzora za udaljenost i brzinu u trajanju duljem od 100 milisekunde." 3. U poglavlju III. pod ,,(c) Instrumenti za bilježenje", točka 4.1. zamjenjuje se sljedećim: ,4.1. Tahograf mora biti tako izrađen da se razdoblje vremena vožnje uvijek automatski bilježi te da je moguće, prema potrebi, upravljanjem putem prekidača zasebno bilje- žiti druga vremenska razdoblja kako je navedeno u članku 15. stavku 3., drugoj alineji, točkama (b), (c) i (d) Uredbe." Članak 2. Počevši od 1. srpnja 1991. države članice neće više dodjeljivati EEZ homologaciju za bilo koji tip tahografa koji nije u skladu s odredbama Uredbe (EEZ) br. 3821/85, kako je izmijenjena ovom Uredbom. Članak 3. Počevši od 1. siječnja 1996. tahograf bilo kojeg novog vozila stavljenog u uporabu po prvi put u skladu je s Uredbom (EEZ) br. 3821/85, kako je izmijenjena ovom Uredbom. Članak 4. Ova Uredba stupa na snagu trećega dana od dana objave u Službenom listu Europskih zajednica.